Source: https://www.grefajudiciara.ro/cum-intarzie-csm-procesul-de-legiferare/
Timestamp: 2019-11-19 11:14:38+00:00

Document:
Cum întârzie CSM procesul de legiferare - Sindicatul Național al Grefei Judiciare Dicasterial
Cum întârzie CSM procesul de legiferare
Publicat de Editor pe 23 septembrie 2019
În ultimele săptămâni am asistat la schimburi tăioase de replici și tensiuni între președintele Consiliului Superior al Magistraturii, Lia Savonea și actualul ministru al Justiției, Ana Birchall și chiar am sesizat că au început să apară primele victime colaterale: grefierii (vezi articol).
Cu toate că Ministrul Justiţiei, a încercat să-şi ţină promisiunile înaintate categoriei noastre profesionale referitor la modificarea actualei forme a statutului grefierilor, aceasta trimițând către CSM spre avizare propunerea de modificare a legii, surprinzător pentru toţi este faptul că CSM nu a ţinut cont de termenul acordat şi nici măcar nu simulează că s-ar grăbi să emită un aviz în acest sens. Cu toate că este consultativ, ce s-ar fi întâmplat dacă de el ar fi depins adoptarea unei legi importante?
În paralel, organizația noastră sindicală a solicitat CSM comunicarea avizului/punctului de vedere pe care îl va acorda proiectului de modificare a statutului, iar azi am primit răspuns că proiectul de lege a fost trimis Direcției legislative, documentare și contencios, care va trebui să formuleze un punct de vedere pe care îl va trimite spre analiză în cadrul Comisiei 1 – Legislație și cooperare interinstituțională. Ulterior acestei ”analize”, proiectul de lege va fi trimis spre avizare Plenului CSM.
Cei peste 7000 de grefieri care accesează aproape zilnic site-ul CSM – secţiunea Procese verbale ale întâlnirilor comisiei nr.1 – Legislaţie şi cooperare interinstituţională – constată cu indignare, de fiecare dată, că pe ordinea de zi a celor 5 întâlniri avute în luna septembrie 2019 nu se regăsesc aceste propuneri pentru înaintarea unui aviz.
Se cunoaşte starea de fapt a categoriei profesionale a grefierilor, care este nemulţumită de amânările succesive ale foştilor miniştri ai justiţiei, astfel că se conturează din ce în ce mai mult ideea că se încearcă o sabotare a ministrului justiţiei chiar de către CSM tocmai prin tergiversarea emiterii avizului. Această situaţie ne face să luăm în calcul ipoteza că CSM urmăreşte în acest fel să determine grefierii să ajungă din nou la proteste de stradă, grefierii fiind cea mai numeroasă categorie de salariați din Ministerul Justiţiei.
Dorim să aflăm un punct de vedere emis de către CSM prin care să explice cum de se emit avize în câteva zile pentru fel şi fel de modificări ale legilor, chiar și de pe o zi pe alta, în special cele care privesc categoria magistraţilor, însă, atunci când vine vorba de grefieri, nu sunt în stare să-şi spună punctul de vedere nici măcar după 2 luni. Și este vorba despre o simplă modificare, sens în care stăm și ne întrebăm cât o să ne blocheze CSM la elaborarea noului statut, care va debuta în 25 septembrie 2019.
Noi vom continua să accesăm site-ul CSM (https://www.csm1909.ro/252/3537/Procese-verbale-ale-%C3%AEnt%C3%A2lnirilor-comisiei-nr.1-Legisla%C5%A3ie-%C5%9Fi-cooperare-interinstitu%C5%A3ional%C4%83), chiar cu riscul de a-l bloca, deoarece vrem să vedem interesul ”garantului independenței justiţiei” faţă de grefieri. Iar asta pentru că nu demult, CSM se arăta interesat de suplimentarea schemelor de personal din instanțe și parchete, însă nu am văzut și o solicitare oficială în acest sens, ci doar o analiză internă (vezi situația Necesarului-de-personal-auxiliar-din-cadrul-instantelor-judecatoresti_2019-08-02-2).
Sperăm ca CSM să conştientizeze importanţa personalului auxiliar de specialitate și conex – prin mijlocirea căruia sunt îndeplinite majoritatea actelor procedurale, inclusiv redactarea hotărârilor judecătorești, fără de care actul de justiţie pe care-l garantează NU AR EXISTA.
E atât de greu și de dureros să stai între minte și inimă și să te lupți să o împaci pe cea din urmă cu dreptățile celei dintâi.
(trimisa de Erika Mureșan)
Ce viitor al profesiei de grefier ne dorim?
Suntem oare de acord cu ideile vehiculate constant în CSM potrivit cărora menirea grefierului este redusă la cea de aparat de lucru la dispoziţia magistratului sau ne dorim reconsolidarea profesiei de grefier prin elaborarea unei Citește mai mult…
Cum mințiți poporul cu televizorul!
În ultimele zile asistăm la o campanie agresivă a presei scrise și televizate având ca țintă pensiile de lux sau speciale, îndreptată împotriva categoriilor profesionale care beneficiază de acest drept, printre care au fost enumerați Citește mai mult…
Şi grefierii denunţă cutuma CSM de a elabora regulemente pentru alte categorii de personal, fără a avea atribuţii legale în acest sens
Prevalându-se de acte normative sau regulamente interne proprii sau a căror elaborare au coordonat-o, Consiliul Superior al Magistraturii defilează la pas și modifică nestingherit acte normative sau regulamente care au incidență asupra întregului sistem judiciar Citește mai mult…

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM